ddrg/super_eurlex huggingface dataset:
26.

vyzýva Komisiu, aby zhromaždila a predložila údaje kvantifikujúce vplyv rôznych zostávajúcich požiadaviek, ktoré, ak by boli odstránené, by zlepšili fungovanie jednotného trhu so službami; vyzýva Komisiu, aby dala prioritu svojim cieleným opatreniam zameraným na odstránenie tých požiadaviek, ktoré by fungovaniu jednotného trhu so službami priniesli najvyššiu pridanú hodnotu, a to v úplnom súlade s článkom 1 smernice o službách; okrem toho vyzýva Komisiu, aby svoju činnosť zamerala na odvetvia a profesie s vysokým rastovým potenciálom pre cezhraničné poskytovanie služieb;
—

so zreteľom na štúdiu s názvom The Cost of Non ADR – Surveying and Showing the Actual Costs of Intra-Community Commercial Litigation z 9. júna 2010, ktorú vypracovala spoločnosť ADR Center, Rím, Taliansko,
9.

pripomína, že samotná rozvojová pomoc nedokáže odstrániť chudobu a že by sa mala zameriavať skôr na príčiny než na symptómy chudoby; zdôrazňuje potrebu účinnejšej pomoci, ktorá by bola začlenená do rozvojového procesu, ktorý by dokázal v cieľových krajinách vytvoriť silné hospodárstva chrániace životné prostredie, kde by bol prístup k základným sociálnym službám zaručený pre všetkých občanov a v konečnom dôsledku mohol by znížiť závislosť od pomoci; v tomto kontexte zdôrazňuje dôležitosť vytvorenia atmosféry, ktorá podporí vytváranie vhodných pracovných miest, podnikanie a inovácie v krajinách poberajúcich pomoc; povzbudzuje darcov, aby prednostne využívali možnosti miestnych hospodárstiev a aby sa aktívne usilovali o ich posilňovanie;
25.

zdôrazňuje, že rozšírenie pravidiel obstarávania EÚ na oblasť „čo kupovať“ by predstavovalo dôležitú zmenu súčasného režimu a malo by sa starostlivo vyhodnotiť; vyjadruje pochybnosti, že by to prispelo k zjednodušeniu a zefektívneniu, ale skôr sa obáva, že by to malo za následok zložitejšie pravidlá s mnohými výnimkami, ktoré by bolo ťažké riadiť v praxi – smernice o obstarávaní sú procesné usmernenia („ako“ nakupovať), do ktorých by sa nemali dopĺňať ustanovenia o tom, „čo“ treba kupovať;
zdôrazňuje, že je dôležité zaručiť primeranú ochranu primárnym aj sekundárnym obetiam organizovanej trestnej činnosti, svedkom, osobám spolupracujúcim so súdnymi orgánmi, informátorom a ich rodinám; v tejto súvislosti víta návrh smernice Komisie o stanovení minimálnych štandardov týkajúcich sa práv, podpory a ochrany obetí trestnej činnosti, ale vyzýva na prijatie právnych predpisov EÚ týkajúcich sa aj svedkov, osôb spolupracujúcich so súdnymi orgánmi, informátorov a ich rodín; žiada, aby mali všetky kategórie obetí (najmä obete organizovanej trestnej činnosti a terorizmu a tí, ktorí utrpeli zranenia v dôsledku výkonu povinnosti) rovnocenné postavenie a aby ochrana svedkov, osôb spolupracujúcich so súdnymi orgánmi, informátorov a ich rodín presahovala trvanie súdneho konania; zdôrazňuje, že deti a mladistvé osoby, ak sa stanú obeťami organizovanej trestnej činnosti, potrebujú osobitnú pozornosť, zaobchádzanie, ochranu, pomoc a poradenstvo; vyzýva Komisiu, aby stanovila jasné pravidlá na pomoc svedkom, osobám spolupracujúcim so súdnymi orgánmi, informátorom a ich rodinám a aby im priznala nadnárodné európske právne postavenie a rozšírila ich ochranu, ktorú im poskytujú členské štáty, ak o to požiada príslušný členský štát pôvodu osôb spolupracujúcich so súdnymi orgánmi, svedkov alebo informátorov; navrhuje vytvoriť európsky fond na ochranu obetí organizovanej trestnej činnosti a svedkov a na pomoc, ktorá im je určená, vrátane podpory mimovládnych organizácií zameraných proti mafii a proti vydieraniu uznaných členskými štátmi; víta prijatie legislatívnych opatrení v niektorých členských štátoch, ktoré majú zlepšiť ochranu svedkov a osôb spolupracujúcich so súdnymi orgánmi v prípadoch súvisiacich s organizovanou trestnou činnosťou (napríklad prostredníctvom zavedenia súdneho výsluchu na diaľku);
7.

zdôrazňuje, že by mali byť obnovené priame rokovania medzi Izraelčanmi a Palestínčanmi vedúce k riešeniu založenom na princípe dvoch štátov, a to bezodkladne a v súlade s lehotami, ktoré požaduje kvarteto, s cieľom prekonať neprijateľné status quo; opätovne zdôrazňuje, že by sa malo zabrániť akýmkoľvek krokom, ktoré by mohli ohroziť vyhliadky na dohodu dosiahnutú prostredníctvom rokovaní, a že by sa nemali uznať žiadne zmeny hraníc spred roka 1967, ani pokiaľ ide o Jeruzalem, okrem tých, na ktorých sa dohodli obe strany; trvá na skutočnosti, že žiadna prijatá rezolúcia by sa nemala dotknúť dôstojnosti jednej zo strán; vyzýva izraelskú vládu, aby zastavila akúkoľvek výstavbu a rozširovanie osád na Západnom brehu a vo východnom Jeruzaleme; žiada zastavenie raketových útokov z pásma Gazy namierených proti Izraelu a trvá na tom, že treba dosiahnuť trvalé prímerie;
6.

je presvedčený, že najvyššia pridaná hodnota, ktorú by obnovený EGF mohol poskytnúť, by bola účinná podpora vzdelávania a rekvalifikácie pracovníkov, zameraná na ich reintegráciu do zamestnania v zložitých podmienkach trhu práce, ktoré vyplynú z nepredpokladanej reštrukturalizácie podnikov alebo odvetví a ktoré vytvárajú alebo zhoršujú nesúlad medzi požadovanými a existujúcimi schopnosťami a zručnosťami; zdôrazňuje, že takýto nástroj by bol hodnotným doplnkom opatrení financovaných z ESF, zameraných prevažne na prispôsobenie sa celosvetovým výzvam v záujme udržateľného hospodárskeho rastu; zdôrazňuje ďalej, že tento nástroj by na jednej strane zaručil solidaritu EÚ s pracovníkmi, ktorých neblaho ovplyvnila reštrukturalizácia, a na druhej strane by všetky členské štáty mohli mať osoh z jej včasnej, cielenej a individuálnej intervencie zameranej na predchádzanie dlhodobej nezamestnanosti;
—

so zreteľom na správu s názvom Agroekológia a právo na výživu (Agroecology and the right to food) vypracovanú osobitným spravodajcom OSN pre právo na výživu a predloženú v Rade OSN pre ľudské práva 8. marca 2011,
3.

víta oznámenie Komisie týkajúce sa politického rámca EÚ na pomoc rozvojovým krajinám pri riešení výziev v oblasti potravinovej bezpečnosti; domnieva sa však, že svetová potravinová kríza, okrem toho, že je narastajúcim humanitárnym problémom nevídaného rozsahu, predstavuje aj ohrozenie mieru a bezpečnosti na svete, a že hoci treba oceniť odhodlanie Komisie hľadať riešenia, ktoré by mohli zmierniť extrémnu chudobu miliardy osôb, naliehavosť situácie si od Európskej únie a členských štátov vyžaduje, aby vložili nové investície do oblasti poľnohospodárstva a rozvoja vidieka – predovšetkým so zreteľom na nový text SPP, zaviedli špecializované mechanizmy pre akumuláciu dostatočne veľkých svetových zásob základných potravín, odstránili vlastné prekážky brániace obchodu a znížili dlh najviac postihnutých krajín; domnieva sa, že Komisia by mala pri navrhovaní rozvojovej pomoci brať väčší ohľad na otázku potravinovej bezpečnosti v niektorých krajinách;
12.

zdôrazňuje, že európsky systém reakcie na katastrofy by mal dodržiavať zásadu dvojitej subsidiarity voči členským štátom (ktoré by mali mať možnosť využiť svoje vlastné prostriedky, najmä v akomkoľvek prípade konfliktu s národnými potrebami) a voči OSN, t. j. mal by rešpektovať národné, regionálne a miestne právomoci každého členského štátnu na jednej strane – tým, že zohľadní kľúčovú úlohu, ktorú tieto orgány zohrávajú v rámci cyklu riadenia katastrof, najmä vzhľadom na skutočnosť, že v mnohých členských štátoch sa legislatívna právomoc vykonáva na miestnej alebo regionálnej úrovni –a koordinačnú úlohu OSN pri odstraňovaní následkov katastrof mimo územia EÚ na strane druhej; pripomína, že táto stratégia by mala dopĺňať stratégiu OSN, ktorá vidí vo vytvorení európskeho pólu so schopnosťou reagovať jasnú pridanú hodnotu;
4.

navrhuje, aby sa prednostne do roku 2014 vymenoval koordinátor pre bezpečnosť cestnej premávky v EÚ, ktorý by bol súčasťou Európskej komisie a mal by: — podporovať – ako uznávaná osobnosť v oblasti bezpečnosti cestnej dopravy – so svojimi skúsenosťami, odbornými znalosťami a zručnosťami súčasné projekty v oblasti bezpečnosti cestnej premávky a iniciovať nové inovatívne projekty, — koordinovať opatrenia v oblasti bezpečnosti cestnej premávky v rámci Komisie a medzi členskými štátmi, — uľahčovať na vysokej politickej úrovni prípravu, realizáciu a presadzovanie účinných a konzistentných politík bezpečnosti cestnej premávky v súlade s cieľmi EÚ, — dohliadať na konkrétne projekty, ako je harmonizácia ukazovateľov, údajov a pokiaľ možno národných plánov bezpečnosti cestnej premávky, — podporovať výmenu najlepších postupov a vykonávanie ustanovení týkajúcich sa bezpečnosti cestnej premávky v spolupráci so všetkými zainteresovanými stranami, členskými štátmi ich regionálnymi a miestnymi orgánmi, — vytvoriť prepojenie medzi príslušnými politickými a akademickými úrovňami s cieľom poskytnúť priestor pre multidisciplinárny prístup;
26.

vyzýva členské štáty, aby za podpory Komisie a koordinovane s miestnymi a regionálnymi orgánmi venovali pozornosť lepšiemu riadeniu ľudských zdrojov a to vyvinutím ďalšieho úsilia na pritiahnutie a udržanie kvalifikovaného personálu na správu finančných prostriedkov EÚ, podporovaním jeho vysoko kvalitnej odbornej prípravy a aby sa vyhli zmenám personálu pokiaľ to nie je absolútne nevyhnuté a to len s cieľom zlepšiť jeho efektívnosť a následne schopnosť čerpať prostriedky; v tejto súvislosti pripomína možnosť využívať prostriedky ESF a technickú pomoc na posilnenie kapacít potrebných na uskutočňovanie a sledovanie programov; zdôrazňuje význam jednotných kontaktných miest na decentralizovanej úrovni na pomoc partnerom programu; vyzýva členské štáty, aby vytvorili európske jednotné kontaktné miesta, ktoré by boli čo najbližšie k občanom a ktorých cieľom by bola pomoc miestnym orgánom aj občanom EÚ pri formulovaní žiadostí o podporu z Kohézneho fondu;
—

so zreteľom na správu UNEP vypracovanú v rámci projektu pre priehrady a rozvoj z roku 2007 s názvom Dams and Development: Relevant practices for improved decision-making. A compendium of relevant practices for improved decision-making on dams and their alternatives (Priehrady a rozvoj: príslušné postupy pre lepšie rozhodovanie. Prehľad príslušných postupov pre lepšie rozhodovanie o priehradách a ich alternatívach),
13.

opätovne zdôrazňuje, že všetky nové dohody o voľnom obchode, ktoré uzatvorí EÚ, by mali byť zlučiteľné s pravidlami WTO, komplexné, ambiciózne, a to aj v oblasti trvalo udržateľného rozvoja, vyvážené a mali by viesť k reálnemu recipročnému prístupu na trh a prekračovať rámec súčasných mnohostranných záväzkov a tiež záväzkov, ktoré sa očakávajú v dôsledku úspešného ukončenia programu kola rokovaní z Dauhy; víta pokrok dosiahnutý pri niektorých rokovaniach; zároveň vyjadruje poľutovanie nad tým, že väčšina rokovaní nebola doposiaľ ukončená; žiada Komisiu, aby preskúmala, čo by sa dalo urobiť alebo zmeniť v záujme lepšieho a rýchlejšieho ukončenia zostávajúcich rokovaní o dohodách o voľnom obchode, nikdy však na úkor obetovania európskych záujmov, keďže obsah by mal vždy prevažovať nad časovým rámcom; žiada Komisiu, aby preskúmala možné dôsledky pre zamestnanosť, a to predovšetkým s cieľom zmeniť mandáty tak, aby bolo možné uzatvoriť dohody o voľnom obchode, ktoré budú dlhodobo prospešné pre rast EÚ; žiada Komisiu, aby analyzovala možnosť zahrnutia mechanizmu WTO na urovnávanie sporov do dvojstranných dohôd o voľnom obchode; žiada Komisiu, aby znížila účinok neprehľadnej situácie, napríklad prostredníctvom dohody o multilaterálnych pravidlách pôvodu; žiada, aby sa do dohôd o voľnom obchode začlenila kapitola o udržateľnosti spojená s ochrannými doložkami, ktorá by pokrývala oblasti ako obchod, životné prostredie, výroba a spracúvanie;
9.

vyslovuje sa za iniciatívu týkajúcu sa značky európskeho dedičstva ako nástroja na povznesenie niektorých významných miest v histórii európskej integrácie; trvá na tom, aby sa táto iniciatíva koordinovala s miestami európskeho dedičstva, ktoré vyhlásilo UNESCO, a inými historickými cestami; považuje koordináciu s inými porovnateľnými iniciatívami, napríklad s cenou Europa Nostra, za potrebnú na to, aby sa zabránilo prekrývaniu; vyzýva Komisiu, aby členským štátom pripomenula, že lokality, ktoré majú značku európskeho dedičstva, musia byť vždy otvorené a prístupné, a to aj vtedy, ak by to vyžadovalo kmeňových pracovníkov;
4.

zastáva názor, že Európske školy, ktoré sú vynikajúcou ukážkou odskúšaného a overeného vyučovacieho prístupu, by sa mali stať príkladom ako jeden z najlepších možných spôsobov výučby v Európe, ktorý by sa zakladal na šírení európskej kultúry, hodnôt a jazykov, pretože zapracovaním určitých prvkov tohto modelu, ako je dôraz na znalosť cudzích jazykov, do národných a regionálnych systémov výučby by pomohlo profesionálnej mobilite a podporilo mnohojazyčnosť a európsku integráciu;
103.

pripomína, že investície do nových kinematografických technológií a prechod na digitálny formát by mali zlepšiť prístupnosť pre osoby so zdravotným postihnutím, a to najmä vďaka zavedeniu technológie zvukového popisu;
25.

zdôrazňuje, že preverovanie úrovne kvalifikácie podľa článku 11 je pre orgány obzvlášť komplikované a nákladné a pre občanov len ťažko pochopiteľné; poukazuje na to, že päť úrovní kvalifikácie podľa článku 11 často vedie k nedorozumeniam vzhľadom na osem úrovní európskeho kvalifikačného rámca; súhlasí s názorom Komisie, že vypustenie článku 11 a príloh II a III by znamenalo, že od príslušných orgánov by sa už nevyžadovalo, aby podľa vopred stanovených úrovní kvalifikácie rozhodovali o spôsobilosti žiadateľa, ale mohli by sa sústrediť na určenie toho, či v odbornej príprave existujú zásadné rozdiely a či je žiaduce prijať kompenzačné opatrenia; poznamenáva preto, že vypustenie úrovní kvalifikácie vrátane príloh II a III by proces uznávania zásadne zjednodušilo;
25.

domnieva sa, že občianska spoločnosť by mala spoločne so spotrebiteľskými organizáciami a podnikmi ďalej usmerňovať inovačné riešenia v súvislosti so šírením informácií o jednotnom trhu, ktoré by ľuďom umožňovali naplno využívať súčasné možnosti; zdôrazňuje význam občianskej spoločnosti pri pomoci MSP a spotrebiteľom, a to najmä tým, ktorí sú v najzraniteľnejšej situácii, ako napríklad mladí ľudia alebo ľudia bez prístupu k internetu, aby dokázali prekonať súčasné jazykové, technické a administratívne bariéry a obmedzenia v členských štátoch;
33.

požaduje vytvorenie nástrojov na zintenzívnenie cezhraničnej policajnej a súdnej spolupráce zahŕňajúcej všetky príslušné orgány členských štátov podieľajúce sa na prevencii, odhaľovaní a vyšetrovaní ovplyvňovania výsledkov zápasov v súvislosti so športovými stávkami; v tejto súvislosti vyzýva členské štáty, aby zvážili vytvorenie útvarov, ktoré by sa venovali stíhaniu a ktorých hlavnou úlohou by bolo vyšetrovanie prípadov ovplyvňovania výsledkov zápasov; požaduje, aby sa pouvažovalo o rámci spolupráce s organizátormi športových súťaží s cieľom umožniť výmenu informácií medzi športovými disciplinárnymi orgánmi a štátnymi agentúrami pôsobiacimi v oblasti vyšetrovania a stíhania, a to napríklad prostredníctvom zriadenia vnútroštátnych sietí určených na tento účel a kontaktných miest, ktoré by riešili prípady ovplyvňovania výsledkov zápasov; pokiaľ je to vhodné, tieto kroky by sa mali podniknúť v spolupráci s prevádzkovateľmi hazardných hier;
14.

domnieva sa, že pripravovaný návrh Komisie týkajúci sa projektových dlhopisov v rámci stratégie Európa 2020 by mohol byť a mal by byť významným prostriedkom rozvoja služieb všeobecného záujmu na úrovni členských štátov aj Európskej únie; zdôrazňuje, že postupy stanovené na tento účel by mali byť výslovne určené v rámci vymedzujúcom oprávnenosť projektu, ktorý sa má stanoviť na základe riadneho legislatívneho postupu;
45.

konštatuje, že podľa správy Komisie z 28. mája 2010 sa celkový počet včelárov v EÚ v porovnaní s rokom 2004 mierne zvýšil; pripomína, že podľa tejto správy súvisí toto zvýšenie výhradne s pristúpením Bulharska a Rumunska do EÚ, a že ak by sa včelári z týchto krajín nepočítali, nastal by výrazný pokles počtu včelárov v EÚ; domnieva sa, že to poukazuje na závažnosť situácie v odvetví včelárstva v EÚ a na potrebu poskytnúť mu podporu a zaviesť konkrétne opatrenia na to, aby sa včelári naďalej včelárstvu venovali;
50.

odporúča členským štátom, aby zavádzali nové opatrenia na zapojenie zraniteľných a sociálne vylúčených skupín, najmä osôb so zdravotným postihnutím, do podnikov vrátane podnikov pôsobiacich v oblasti sociálneho hospodárstva a verejných služieb s cieľom podnecovať začleňovanie, a to predovšetkým v hospodársky slabších a sociálne zraniteľnejších regiónoch, alebo aby rozvíjali súčasné právne predpisy, napríklad smernicu o zamestnanosti osôb so zdravotným postihnutím z roku 2000; odporúča členským štátom, aby zabezpečili, aby sa osoby so zdravotným postihnutím zapájali do vzdelávania už od svojho ranného detstva, a to odstránením súčasných bariér a poskytnutím pomoci týmto osobám; odporúča členským štátom, aby podporovali prostredie prístupné pre osoby so zdravotným postihnutím, a žiada ich, aby venovali osobitnú pozornosť situácii v oblasti vzdelávania a starostlivosti v rannom detstve s cieľom zabrániť definitívnemu a beznádejnému vylúčeniu detí žijúcich s postihnutím od narodenia; vyzýva Komisiu a členské štáty, aby zintenzívnili výmenu najlepších postupov zavedením rôznorodých opatrení na začlenenie osôb so zdravotným postihnutím do pracovného trhu; odporúča členským štátom, aby zabezpečili osobám vo vyššom veku a so zdravotným postihnutím prístup k sociálnym a zdravotníckym službám;
R.

keďže prepojenie vnútroštátnych registrov platobnej neschopnosti a následné vytvorenie všeobecne dostupnej a komplexnej databázy konkurzných konaní EÚ by umožnilo veriteľom, akcionárom, zamestnancom a súdom zistiť, či sa začalo konkurzné konanie v inom členskom štáte, ako aj termíny a podrobnosti týkajúce sa predloženia pohľadávok; keďže týmto by sa podporila administratíva, ktorá by bola efektívna z hľadiska nákladov, a zvýšila by sa transparentnosť pri súčasnom rešpektovaní ochrany údajov;
7.

vyzýva členské štáty a regióny, aby pri prideľovaní a rozdeľovaní štrukturálnych prostriedkov EÚ a definovaní ukazovateľov vplyvu zohľadňovali rôzny stupeň rozvoja regiónov a uplatňovali aj demografické ukazovatele, ako je napr. miera závislosti; pripomína, že v EÚ ako celku tvoria seniori v porovnaní so zvyškom sveta najpočetnejšiu časť obyvateľstva; domnieva sa, že Komisia by mala určiť spôsoby, ako reagovať na demografické zmeny, aj na celoeurópskej úrovni; konštatuje, že pokiaľ ide o prístup k infraštruktúre a službám, ale aj o ochranu životného prostredia, treba analyzovať nielen migráciu pracovníkov, ale aj potrebu zabezpečiť vytvorenie podmienok na to, aby obyvateľstvo zostávalo vo svojich domovských regiónoch, a to v záujme toho, aby sa predchádzalo vytváraniu určitých mestských aglomerácií;
C.

keďže paní Nášidová bola práve na ceste do Paríža, kde sa plánovala stretnúť so svojou tehotnou dcérou, keď bola bez obvinenia vzatá do väzenia a spočiatku zadržiavaná v tajnom väzenskom zariadení;
P.

keďže antimikrobiálna rezistencia je jav s jednoznačným cezhraničným dosahom a keďže nemožno vylúčiť, že nedôjde k mimoriadnej situácii, ktorá by bola so súčasnými zdrojmi a znalosťami s najväčšou pravdepodobnosťou nezvládnuteľná a ktorá by mala nepredvídateľné zdravotné, sociálne a ekonomické následky;
K.

keďže stovky ľudí, medzi nimi učitelia a zdravotníci, boli po protestoch prepustené zo zamestnania, zatknuté alebo na základe falošných obvinení súdené na hromadných procesoch vojenskými súdmi a mnohých z nich neprijali späť do zamestnania po tom, ako ich prepustili z dôvodu podporovania protestov, a to i napriek kráľovmu sľubu, že väčšina z nich sa do práce bude môcť vrátiť;
27.

súhlasí s ombudsmanom v tom, že stručné vyjadrenie zásady verejných služieb by prispelo ku kultúre služieb a povzbudilo by dôveru občanov v úradníkov a inštitúcie EÚ; očakáva ombudsmanovo vyhlásenie o zásadách verejnej služby, o ktorých v súčasnosti konzultuje so svojim kolegami z jednotlivých štátov a ostatnými zúčastnenými stranami;
15.

opakuje svoju výzvu na nezávislé, transparentné a účinné vyšetrenie prípadov zabitia, zatknutia, svojvoľného zadržiavania a údajných nútených zmiznutí a prípadov mučenia zo strany sýrskych bezpečnostných síl s cieľom zabezpečiť, aby boli páchatelia takýchto činov braní na zodpovednosť pred medzinárodným spoločenstvom; zastáva názor, že Bezpečnostná rada OSN by mala postúpiť prípad Sýrie Medzinárodnému trestnému súdu s cieľom zabezpečiť sýrskemu ľudu spravodlivosť a zabrániť tomu, aby sa ďalšie osoby stali obeťami týchto činov; žiada, aby bol medzinárodným organizáciám a organizáciám pre ľudské práva, ako aj medzinárodným médiám zabezpečený neobmedzený vstup do krajiny, a zdôrazňuje výzvu sýrskej opozície a demonštrantov, aby boli do krajiny vyslaní medzinárodní pozorovatelia;
—

so zreteľom na správu Európskeho združenia poskytovateľov služieb osobám so zdravotným postihnutím, v ktorej sa uvádza, že pri rastúcej nezamestnanosti v Európe je pre ľudí so zdravotným postihnutím ťažšie získať a udržať si prácu, a so zreteľom na to, že v mnohých krajinách je nezamestnanosť ľudí so zdravotným postihnutím vyššia ako nezamestnanosť ľudí bez zdravotného postihnutia,
35.

uznáva dôležitosť odporúčania Rady 98/376/ES zo 4. júna 1998 o parkovacích preukazoch invalidov, v ktorom sa uvádza, že tento preukaz by mal mať štandardný formát a mal by byť uznávaný vo všetkých členských štátoch, aby sa jeho držiteľom uľahčilo používanie automobilov, a poznamenáva, že jednotná európska charta práv cestujúcich a získavanie a obnovovanie vodičských preukazov a všetkých ostatných oprávnení alebo dokumentov, ktoré môžu byť potrebné na uľahčenie mobility medzi členskými štátmi, sú v členských štátoch Európskej únie nevyhnutné pre zaradenie osôb so zdravotným postihnutím do spoločnosti; uznáva, že inovačné typy nástrojov na bezplatnú komunikáciu pre nevidiace a nepočujúce osoby, napríklad dostupné informačné služby a predovšetkým služby online, sú rovnako nevyhnutné pre to, aby tieto osoby mohli využívať svoje práva (týka sa to napríklad aj jednoducho čitateľných internetových stránok pre osoby s kognitívnymi a duševnými poruchami); vyzýva na odstránenie prekážok voľného pohybu osôb so zdravotným postihnutím prijatím európskeho preukazu mobility založeného na vzájomnom uznávaní preukazov osôb so zdravotným postihnutím a podpory a dávok pre tieto osoby s cieľom zjednodušiť osobám so zdravotným postihnutím prístup k štúdiu, práci a cestovaniu, a to aj využitím rámca pre otvorenú metódu koordinácie; vyzýva Komisiu, aby vytvorila informačnú internetovú stránku určenú osobám so zdravotným postihnutím, na ktorej budú vysvetlené ich práva a ktorá bude poskytovať dodatočné špecifické informácie o cestovaní;
23.

vyzýva Komisiu, aby vytvorila prehľadné porovnanie so zameraním na prekážky, ktorým čelia pracovníci v Únii, ktorí by chceli využiť právo na voľný pohyb, a na to, ako sa tieto prekážky riešia v členských štátoch, s cieľom posúdiť, či sa im venuje dostatočná pozornosť a či sa riešia účinne;
50.

vyzýva EÚ, aby zahrnula región Čierneho mora do integrovanej námornej politiky, najmä do spoločnej rybárskej politiky (SRP) za rovnakých podmienok ako ostatné európske úmoria; EÚ by mala vyvinúť maximálne potrebné diplomatické úsilie, aby presvedčila čiernomorské štáty mimo EÚ, aby čo najdôslednejšie dodržiavali zásady SRP; zdôrazňuje význam vytvorenia samostatného orgánu riadenia spoločných zásob pre Čierne more a uplatnenia mechanizmu viacročných plánov riadenia;
5.

uvedomuje si, že je potrebné chrániť krehké životné prostredie Arktídy, zdôrazňuje význam celkovej stability a mieru v regióne; zdôrazňuje, že EÚ by mala pri ochrane a rozvoji regiónu uplatňovať politiku, ktorá zaručí, že opatrenia na riešenie environmentálnych problémov berú do úvahy záujmy obyvateľstva arktickej oblasti vrátane jej pôvodných obyvateľov; zdôrazňuje podobnosť medzi oznámením Komisie a politickými dokumentmi v arktických štátoch, čo sa týka prístupu, analýzy a priorít; zdôrazňuje, že sa treba zapájať do politík, ktoré berú do úvahy záujmy týkajúce sa udržateľného riadenia a využívania pozemných a morských neobnoviteľných a obnoviteľných prírodných zdrojov v arktickej oblasti, ktoré sú zase dôležitými zdrojmi pre Európu a predstavujú hlavný prameň príjmov obyvateľov v oblasti;